open-index/open-wikipedia-markdown huggingface dataset:
არსენი კაბადოკიელი

**წმინდა არსენი კაპადოკიელი**  ( ბერძნ . Ὅσιος Ἀρσένιος ὁ Καππαδόκης; 1840 – 10 ნოემბერი, 1924), დაიბადა კეფალოჩორში, კაბადოკიაში - ბერძენი მღვდელმონაზონი და პაისი ათონელის სულიერი მამა.

## ბიოგრაფია 
არსენის ერისკაცული სახელი თეოდორუს ანნიცალიქოსი იყო და  დაიბადა კეფალოქორში, კაბადოკიის ფარასას რეგიონის ექვსი ქრისტიანული სოფლიდან ერთ-ერთში, რომელიც მართლმადიდებლური ქრისტიანობის ადრეული ცენტრი იყო. მამამისი მასწავლებელი იყო. ორივე მშობელი პატარაობაში გარდაეცვალა და ის და მისი ძმა  დეიდამ გაზარდა. ის ნიღდეში გაგზავნეს განათლების მისაღებად, სადაც მამიდასთან დარჩა, რომელიც მასწავლებელი იყო. მამაიდამ თავის მხრივ, უზრუნველყო, რომ ის სმირნაში ნათესავებთან დარჩენილიყო, სანამ ის განათლებას გააგრძელებდა. ბერძნული და საეკლესიო სწავლების გარდა, მან შეისწავლა სომხური, თურქული და ცოტაოდენი ფრანგული . 

დაახლოებით 26 წლის ასაკში ის კესარიაში, ფლავიანას იოანე ნათლისმცმლის მონასტერში წავიდა. მოგვიანებით ბერად აღიკვეცა და არსენის სახელი მიიღო. მიტროპოლიტმა პაისი II-მ იგი ფარასასა და მეზობელ სოფლებში მღვდლად გაგზავნა, ამავდროულად, ფარულად ბერძნულ ენას ასწავლიდა რეგიონის ბავშვებს, რომელიც იმ დროს ოსმალეთის იმპერიას მოქალაქეებს წარმოადგედნენ.  1870 წელს, ოცდაათი წლის ასაკში, იგი არქიმანდრიტად აკურთხეს.

ხელდასხმის შემდეგ, ის წმინდა მიწაზე მომლოცველად გაემგზავრა. ფარასაში დაბრუნების შემდეგ, სოფლის მოსახლეობა მას ჰაჯიეფენდისს უწოდებდა. ის სოფლის მოსახლეობისთვის განსაკუთრებული სულიერი წინამძღოლი იყო და ბევრს ეხმარებოდა ხალხს ფარასას მერთან, წმინდა პაისის მამასთან ერთად. ამბობენ, რომ ის კურნავდა მასთან მისულ ავადმყოფებს, ქრისტიანებსაც და მუსლიმებსაც . მან პაისის საკუთარი სახელი დაარქვა ნათლობისას, მიუხედავად იმისა, რომ მშობლებს სურდათ, ბავშვისთვის ბაბუის სახელი დაერქმიათ. მოგვიანებით, ის პაისი მთაწმინდელის სულიერი მამაც გახდა. 

საბერძნეთსა და თურქეთს შორის მოსახლეობის გაცვლის დროს თავისი სამრევლო კორფუზე წაიყვანა, თუმცა სამი თვის შემდეგ გარდაიცვალა. 

არსენიც და პაისიც მსოფლიო საპატრიარქომ მართლმადიდებელ წმინდანებად აღიარა, არსენი  მსოფლიო პატრიარქმა დემეტრიოს I- მა 1986 წელს , ხოლო პაისი  ბართლომეოს I- მა 2015 წელს.

## სქოლიო 
კატეგორია:XX საუკუნის ქრისტიანი წმინდანები
კატეგორია:გარდაცვლილი 1924
კატეგორია:დაბადებული 1840
გაეროს უშიშროების საბჭოს რეზოლუცია 507

**გაეროს უშიშროების საბჭოს რეზოლუცია 507** მიიღეს 1982 წლის 28 მაისს, მას შემდეგ რაც განიხილეს უშიშროების საბჭოს კომისიის ანგარიში სეიშელების შესახებ, რომელიც მიიღეს რეზოლუცია 496-ით (1981). საბჭომ გამოხატა თავისი შეშფოთება 1981 წლის ნოემბერში სეიშელებში სამხედრო გადატრიალების მცდელობასთან დაკავშირებით, რომელიც განხორციელდა უცხოელი დაქირავებული ჯარისკაცების მიერ, მათ შორის მაიკ ჰოარის მიერ, რომლებსაც სავარაუდოდ სამხრეთ აფრიკა უჭერდა მხარს, და Air India-ს თვითმფრინავის გატაცებასთან დაკავშირებით.

საბჭომ მკაცრად დაგმო დაქირავებული ჯარისკაცების აგრესია სეიშელების წინააღმდეგ და თვითმფრინავის გატაცება, ხაზი გაუსვა, რომ იგი ეწინააღმდეგება გარე ჩარევას წევრი სახელმწიფოს შიდა საქმეებში. რეზოლუციამ შეაქო სეიშელები თავდასხმის მოგერიებისთვის და გაიმეორა რეზოლუცია 239 (1967) რომელიც ეწინააღმდეგება დაქირავებული ჯარისკაცების გამოყენებას წევრი სახელმწიფოების წინააღმდეგ.

რეზოლუცია დასრულდა ad hoc კომიტეტის შექმნით, რომლის თავმჯდომარეც იყო საფრანგეთი, რომელსაც უნდა ეზრუნა განვითარების ფონდებზე სეიშელებში მიყენებული ზიანის აღსადგენად და ეკონომიკური რეკონსტრუქციის უზრუნველსაყოფად. ასევე მოთხოვეს გენერალურ მდივანს დახმარებოდა ფონდს და გააგრძელეს მოვლენების გამოძიების მანდატი 1982 წლის 15 აგვისტომდე.

## რესურსები ინტერნეტში
*[Text of the Resolution at undocs.org](https://undocs.org/S/RES/507(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები სეიშელის კუნძულების შესახებ
კატეგორია:1982 წელი სეიშელის კუნძულებზე
გაეროს უშიშროების საბჭოს რეზოლუცია 509

**გაეროს უშიშროების საბჭოს რეზოლუცია 509** მიიღეს 1982 წლის 6 ივნისს, წინა რეზოლუციების, 425 (1978) და 508 (1982) გახსენების შემდეგ. საბჭომ გამოხატა შეშფოთება და მოთხოვა ისრაელს უპირობოდ გაეყვანა თავისი ყველა სამხედრო ძალა ლიბანიდან და დაბრუნებულიყო თავის საერთაშორისოდ აღიარებულ საზღვრამდე.
 
რეზოლუცია 509 ასევე მოითხოვდა ყველა მხარისგან რეზოლუცია 508-ში მოცემული ცეცხლის შეწყვეტის დაცვას და ცეცხლის შეწყვეტის მიღების შესახებ შეტყობინებას გენერალურ მდივანთან 24 საათის განმავლობაში.

## იხილეთ აგრეთვე
*ლიბანის ომი (1982)

## რესურსები ინტერნეტში
*[Text of the Resolution at undocs.org](https://undocs.org/S/RES/509(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1982 წელი ისრაელში
კატეგორია:1982 წელი ლიბანში
ავის კროკომბი

**ავის კროკომბი** (**Avis Crocombe**) (დ. 1839 – გ. 1927) — ინგლისელი შინამოსამსახურე, რომელიც 1880-იან წლებში, საფრონ უოლდენის მახლობლად, მე-17 საუკუნეში აშენებული აგარაკის, ოდლი ენდ ჰაუსის მთავარი მზარეული იყო. მან პოპულარობა გარდაცვალებიდან თითქმის ერთი საუკუნის შემდეგ მოიპოვა, რადგან „English Heritage“-ის ვიდეოების სერიებში გამოჩნდა ვებსაიტ „YouTube“-ზე. კროკომბი და 1880-იან წლებში მოღვაწე სხვა პირები ოდლი ენდში ცოცხალი ინტერპრეტაციის პროექტის მთავარი პერსონაჟები არიან. მოცემული პროექტი 2008 წელს დაიწყო და 2024 წლის დეკემბერში დასრულდა.

## ბიოგრაფია 
ავის კროკომბი დაიბადა დევონში, დაახლოებით 1839 წელს, ფერმერების - რიჩარდ და აგნეს კროკომბების დიდ ოჯახში.

მან შინამომსახურეობა 12 წლის ასაკში დაიწყო. თავდაპირველად დევონში, თავის ძმასთან, ჯონთან იყო დასაქმებული, 1861 წელს კი უკვე ჯონ ტაუნშენდთან მუშაობდა. ავისი 10 კაციანი პერსონალიდან ერთ-ერთი იყო. 1871 წლისთვის ის მზარეული და დიასახლისი იყო თომას პროქტორ ბოშამპის ოჯახში, ლენგლი ჰოლში, ნორფოლკში.  1880 წელს ავისი მე-5 ბარონი ბრეიბრუკის ოჯახის მზარეული გახდა, რომლის სასახლეც საფრონ უოლდენის მახლობლად, ოდლი ენდ ჰაუსში მდებარეობდა. როგორც სხვა მზარეულები, ის ასევე მუშაობდა ლონდონში, აპერ ბრუკ სტრიტსა და ბრენკსომ თაუერსში, ბორნმუთში. მან ჩაანაცვლა ფრანგი შეფ-მზარეული („მონსიე მერერი“), რადგან ოჯახი, სავარაუდოდ, ხარჯების შემცირებას ცდილობდა. კროკომბის სამსახურში აყვანა გაცილებით ბიუჯეტური იყო. მიუხედავად იმისა, რომ 1881 წელს შინამომსახურეთა ანაზღაურების შესახებ მონაცემები უცნობია, ზოგადად, მამაკაცი მზარეულები წელიწადში დაახლოებით 100-120 ფუნტს იღებდნენ (ფრანგების შემთხვევაში კიდევ უფრო მეტს), ხოლო ქალების ხელფასები 40-60 ფუნტ სტერლინგს შორის მერყეობდა. მათ, ვისაც კროკომბის მსგავსად მამაკაცმა ასწავლა კერძების მომზადება, უფრო მაღალი ხელფასი ჰქონდათ, ვიდრე მათ, ვინც თვითნასწავლი იყო.

ევის კროკომბმა ოდლი ენდი 1884 წელს დატოვა და დაქორწინდა ბენჯამინ სტრაიდზე, რომელიც ლონდონში სასტუმროს ფლობდა. ბენჯამინი გარდაიცვალა 1893 წელს და 496.6 შილინგი და 8 პენსი დაუტოვა ოჯახს. ევისმა ბიზნესის მართვა განაგრძო თავის ქალიშვილთან (გერთან), ანა-ჯეინთან ერთად. ის 1927 წელს, 88 წლის ასაკში გარდაიცვალა, რა დროისთვისაც თავადაც მოსამსახურეების დამსაქმებელი იყო.
## სქოლიო
კატეგორია:მზარეულები
კატეგორია:ინგლისელები
კატეგორია:დაბადებული 1839
კატეგორია:გარდაცვლილი 1927
ბაბა ღანუში

**ბაბა ღანუში** ― ლევანტური აპეტაიზერი, რომელიც შედგება წვრილად დაჭრილი შემწვარი ბადრიჯნის, ზეითუნის ზეთის, ლიმონის წვენის, სხვადასხვა სანელებლებისა და ტაჰინისგან.
ტრადიციულ რეცეპტში ბადრიჯანს გაფრცქვნამდე ღია ცეცხლზე ვწავენ, რათა რბილი ტექსტურა და შებოლილი გემო ჰქონდეს.  ის რეგიონული სამზარეულოს ტიპური მეზეა, რომელსაც ხშირად მიირთმევენ ძირითადი კერძის გარნირად და პიტას პურის საწებლად.

მსგავსი კერძია მუთაბალი. მუთაბალს ზოგჯერ ბაბა ღანუჯსაც უწოდებენ, თუმცა ის ბაბა ღანუშისგან განსხვავებით მზადდება სხვადასხვა ბოსტნეულით, მაგალითად ყაბაყით. 

## ვარიაციები 
ბადრიჯნის კერძები გავრცელებულია მრავალი ქვეყნის სამზარეულოში.

აღმოსავლეთ არაბული სამზარეულოს ბაბა ღანუში ოდნავ განსხვავდება ლევანტურისგან, რადგან მას ქინძითა და ძირით აზავებენ; ეს ვერსია მინიმალურად შეიცავს სანელებლებს და ზემოდან თხლად დაჭრილი ოხრახუში ან ქინძი აყრია.

სირიაში კერძს ხშირად ცხვრის ყველს უმატებენ, რაც მას უფრო კრემისებრს ხდის.

თურქეთში კერძს ბაბაგანუშის ან აბუგანნუშის სახელით იცნობენ. მიუხედავად იმისა, რომ ინგრედიენტები რეგიონის მიხედვით იცვლება, ძირითადი შემადგენლობა (ბადრიჯანი, ტაჰინი, ნიორი, ლიმონი) თითქმის ყოველთვის ერთნაირია.

სომხეთში კერძს მუტაბალი ჰქვია, საბერძნეთში კი მელიცანოსალატა. ბერძნული ვარიაცია არ შეიცავს ტაჰინს, აქვს მხოლოდ ბადრიჯანი,ზეითუნის ზეთი, ლიმონის წვენი და სანელებლები, ზოგჯერ კი ნივრისა და წიწაკის ფანტელები. კერძი ძალიან პოპულარულია 40 დღიანი მარხვის დროს, რადგან წარმოადგენს არაცხოველური წარმოშობის ალტერნატივას ისეთი სოუსებისთვის, როგორიცაა ძაძიკი.

ბაბა ღანუში ებრაული სამზარეულოს ნაწილი გახდა 1949-1959 წლების მკაცრი პერიოდის განმავლობაში. ის ხორცის შემცვლელად გამოიყენებოდა და ეკონომიკური კრიზისის დასრულების შემდეგაც პოპულარულია.
## ლიტერატურა
*
*
*
## სქოლიო
კატეგორია:აპეტაიზერები
კატეგორია:კერძები
კატეგორია:ლევანტის სამზარეულო
კატეგორია:სამზარეულო
კატეგორია:კულინარია
მესინის ციხესიმაგრეები

**მესინის ციხესიმაგრეები** — თავდაცვითი კედლებისა და სხვა გამაგრებული ნაგებობების სერია, რომლებიც გარს ერტყა სიცილიის ქალაქ მესინას  პირველი კედლები შუა საუკუნეებში, დაახლოებით 1200 წელს აშენდა. ქალაქის გარშემო ბასტიონიანი გამაგრებული ნაგებობების სისტემა აშენდა 1530-იან და 1540-იან წლებში. გამაგრება წლების განმავლობაში შეიცვალა, ბოლო მნიშვნელოვანი დამატება კი მესინის ციტადელი იყო, რომელიც 1680-იან წლებში აშენდა. კედლების უმეტესობა მე-19 და მე-20 საუკუნეებში დაანგრიეს, მაგრამ ზოგიერთი ნაწილი დღემდეა შემორჩენილი.

## ისტორია 
### შუა საუკუნეების კედლები 
მესინას გარშემო პირველი კედლები დაახლოებით 1200 წელს აშენდა.

### ბასტიონიანი ციხესიმაგრეები 
1535 წელს იმპერატორმა კარლ V-მ (რომელიც ასევე სიცილიის მეფეც იყო) მესინას გამაგრების ბრძანება გასცა. 1536-1538 წლებში სამხედრო ინჟინრების, ანტონიო ფერამოლინოსა და ფრანჩესკო მაუროლიკოს პროექტით აშენდა ბასტიონირებული ციხესიმაგრეების ახალი თავდაცვითი სისტემა. 1540-იან წლებში კედლების გასამაგრებლად აშენდა რამდენიმე ციხესიმაგრე:
* კასტელაჩოს ციხესიმაგრე, ქალაქის გორაკის გასაკონტროლებლად
* მესინის წმინდა მაცხოვრის ციხესიმაგრე, ნავსადგურის შესასვლელის გასაკონტროლებლად

1680-იან წლებში აშენდა მესინის ციტადელი, რომელიც განკუთვნილი იყო როგორც სანაპირო დაცვისთვის, ასევე ქალაქში ძლიერი გარნიზონის დასაარსებლად, რათა მოსახლეობის აჯანყება თავიდან აეცილებინათ.

ქალაქისა და მისი გამაგრებების კონტროლი მე-18 საუკუნის პირველ ნახევარში ოთხთა ალიანსის ომისა და პოლონეთის მემკვიდრეობის ომის დროს რამდენჯერმე შეიცვალა.

1848 წლის სიცილიური რევოლუციის დროს, აჯანყებულებმა მოახერხეს ციხესიმაგრეების უმეტესობის ხელში ჩაგდება, ციტადელისა და წმინდა მაცხოვრის ციხის გამოკლებით. ციხესიმაგრეების დამცველები ქალაქს ბომბავდნენ მანამ, სანამ 1849 წელს სამაშველო ძალებმა რევოლუცია არ ჩაახშეს.

1908 წლის მიწისძვრის შემდეგ, მესინის წმინდა მაცხოვრის ციხის ნაწილები დაანგრიეს. ციტადელის უმეტესი ნაწილიც 1920-იან წლებში დაანგრიეს.

## სქოლიო 
კატეგორია:საფორტიფიკაციო ნაგებობები
კატეგორია:სიცილია
ბიჩაკი

**ბიჩაკი** — სხვადასხვა შიგთავსით სავსე გამომცხვარი ან შემწვარი ცომეულის სახეობა, რომელიც მრავალი ფორმითაა ცნობილი (მრგვალი, სამკუთხა, ოთხკუთხა). ის წარმოადგენს ცნობილ აპეტაიზერს და მიირთმევენ ცენტრალური აზიის ქვეყნებში, მათ შორის უზბეკურ, ტაჯიკურ, ავღანურ და ახლო აღმოსავლურ, განსაკუთრებით კი მაროკოულ სამზარეულოში. 

კერძი ხშირად გვხვდება სუფრებზე ჩაის ან ყავის შესვენებების დროს. ბიჩაკის შიგთავსი შეიძლება იყოს გოგრა, ბოსტნეული ან ჯემი (ტკბილი  ვარიაციისთვის), ხოლო თუ ის მთავარი კერძია, უმატებენ ხორცსა და ყველს.

ბიჩაკი პოპულარულია, რადგან მისი მომზადება დიდი რაოდენობითაა შესაძლებელი მოკლე დროში. ტრადიციულად მიირთმევენ როშ ჰაშანასა და სუკოტის დღესასწაულებზე. გოგრის ან ყველის შიგთავსით სავსე ბიჩაკს ხშირად იოგურტის ან არაჟნის გარნირი აქვს.

## სქოლიო
კატეგორია:სამზარეულო
კატეგორია:აზიური სამზარეულო
კატეგორია:კულინარია
კატეგორია:აპეტაიზერები
კატეგორია:კერძები
კატეგორია:ებრაული სამზარეულო
აყვავებული ხახვი

**აყვავებული ხახვი** ― კერძი, რომელიც შედგება ერთი დიდი, ყვავილის ფორმის მსგავსად დაჭრილი ხახვისგან. მას ცომში ავლებენ და დიდი რაოდენობით ზეთში წვავენ, ხშირად მიირთმევენ სხვადასხვა სოუსთან ერთად. ზოგიერთ რესტორანში მას აპეტაიზერად იყენებენ. ასევე უწოდებენ „ხახვის ყვავილს” ან „ხახვის დედას“.

## ისტორია 
აყვავებული ხახვის პირველი რეცეპტი თარიღდება 1947 წლით, თუმცა ამ ვარიაციაში ხახვს არ წვავდნენ.
კერძის უფრო პოპულარული, შემწვარი ვერსია, სავარაუდოდ, ჯეფ გლოვსკიმ გამოიგონა 1985 წელს ნიუ-ორლეანურ რესტორან „''Russell's Marina Grill*”-ში, სადაც იმ დროს „*Outback Steakhouse*”-ის მომავალი დამფუძნებელი, ტიმ გენონი მუშაობდა.

აყვავებული ხახვი პოპულარული გახდა ამერიკის შეერთებულ შტატებში 1988 წელს, როდესაც „*Outback Steakhouse''”-ის მენიუში გამოჩნდა, სახელწოდებით „Bloomin' onion”. მას ჩვეულებრივ მიირთმევდნენ რესტორნის საფირმო სოუსთან ერთად.
მიუხედავად მოცემული სახელწოდების  ზოგადი ტერმინის სახით ხშირი გამოყენებისა, „Bloomin' Onion“ რეგისტრირებული სავაჭრო ნიშანია და რესტორნის მფლობელებმა მრავალი კონკურენტის წინააღმდეგ სარჩელიც კი შეიტანეს მენიუებში მსგავსი სახელწოდებების კერძების ქონის გამო.

2016 წლის 21 ივნისიდან „*Outback Steakhouse*”-მა დაიწყო კერძის შეზღუდული დროით ხელმისაწვდომი ვარიანტის, სხვადასხვა დამატებითი ინგრედიენტით სავსე აყვავებული ხახვის გაყიდვა.

## სქოლიო
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:კერძები
კატეგორია:სამზარეულო
კატეგორია:კულინარია
კატეგორია:საკვები
გაეროს უშიშროების საბჭოს რეზოლუცია 508

**გაეროს უშიშროების საბჭოს რეზოლუცია 508** მიიღეს 1982 წლის 5 ივნისს, წინა რეზოლუციების, მათ შორის 425 (1978), 426 (1978) და 501 (1982) გახსენების შემდეგ. რეზოლუციით მოითხოვეს ლიბანის ტერიტორიაზე მიმდინარე საომარი მოქმედებების შეწყვეტა პალესტინის გათავისუფლების ორგანიზაციასა და ისრაელს შორის. ისრაელმა  გამოხატა უკმაყოფილება იმით, რომ რეზოლუცია 508-ში არ იყო ნახსენები ან მითითებული, რომ პალესტინის განთავისუფლების ორგანიზაცია პასუხისმგებელი იყო ისრაელის ელჩის თავდასხმაზე.

რეზოლუცია მოუწოდებდა ცეცხლის შეწყვეტას 1982 წლის 6 ივნისს, ადგილობრივი დროით 06:00 საათისთვის, რათა შესრულებულიყო რეზოლუცია 490 (1981). ასევე მოთხოვეს გენერალურ მდივანს გამოეყენებინა ყველა შესაძლო ძალისხმევა ამ რეზოლუციის განხორციელებისა და შესრულების უზრუნველსაყოფად და ანგარიში წარედგინა საბჭოსთვის რაც შეიძლება მალე და არა უგვიანეს ორმოცდარვა საათისა ამ რეზოლუციის მიღების შემდეგ.

## იხილეთ აგრეთვე
*ლიბანის ომი (1982)
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/508(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1982 წელი ისრაელში
კატეგორია:1982 წელი ლიბანში
ზაალუკი

**ზაალუკი** (ასევე ცნობილია, როგორც **ზალუკი**) — მაროკოული კერძი, რომელიც მზადდება მოხარშული ბადრიჯნისა და პომიდვრისგან. გრილზე შეწვის შემდეგ, ბადრიჯანსა და პომიდორს ერთმანეთს ურევენ და სანელებლებითა და ნივრით აზავებენ.

ცნობილმა ამერიკელმა კულინარიულმა მწერალმა პაულა ვოლფერტმა, რომელიც მრავალი კულინარიული წიგნის ჯილდოს მფლობელია, მას ყველა მოხარშული ინგრედიენტით მომზადებულ მაროკოულ სალათს შორის ერთ-ერთი საუკეთესო უწოდა.

## ინგრედიენტები და მომზადება 
ინგრედიენტები შემწვარი ზაალუკისთვის:

* 4 წრეებად დაჭრილი და შემწვარი ბადრიჯანი
* 2 გაფრცქვნილი და კუბებად დაჭრილი პომიდორი
* 1 კბილი ნიორი
* ტკბილი და ცხარე წიწაკა
* ქინძი 
* ოხრახუში
* ძირა
* მარილი
* ზეითუნის ზეთი
* ძმარი

### მომზადება 
საშუალო ცეცხლზე დადგმულ ტაფაზე, ცხელ ზეითუნის ზეთში მოშუშეთ პომიდორი და ნიორი და მოაყარეთ სანელებლები. კერძს პერიოდულად ურიეთ, სანამ სქელი მასა არ მიიღება, შემდეგ დაუმატეთ წინასწარ შემწვარი ბადრიჯნის ნაჭრები და შეურიეთ სხვა ინგრედიენტებს. 3 წუთით ხარშეთ, სანამ ქინძითა და ოხრახუშით შეკმაზავთ. ზაალუკი შეგიძლიათ მიირთვათ თბილი, ცივი ან ცხელი, გემოვნების მიხედვით, ხოლო მისი შენახვა მაცივარში დიდი ხნის განმავლობაში შეგიძლიათ.

## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:მაროკოული სამზარეულო
კატეგორია:კულინარია
კატეგორია:აპეტაიზერები
კატეგორია:საკვები
მუასანი (მთვარის კრატერი)

**კრატერი მუასანი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ილია მეჩნიკოვის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 22.45 კმ, სიღრმე — 1.84 კმ.

## სატელიტური კრატერები 
მუასანის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-16
ოლბერსი (მთვარის კრატერი)

**კრატერი ოლბერსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა ჰაინრიხ ვილჰელმ ოლბერსის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 73.02 კმ, სიღრმე — 2.77 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-10
ტოკვა'ტ ბაბოი

'''ტოკვა'ტ ბაბოი'* ― ტიპური ფილიპინური აპეტაიზერი. იგი შედგება ღორის ყურებისგან, ღორის მუცლისგან და შემწვარი ტოფუსგან, მიირთმევენ სოიოს სოუსის, ღორის ხორცის ბულიონის, ძმრის, დაჭრილი თეთრი ხახვის, მწვანე ხახვისა და წითელი წიწაკის ნაზავთან ერთად. მას ხელით მიირთმევენ, ჩვეულებრივი ბრინჯით ან ბრინჯის ფაფის გარნირად. 

კერძის თავდაპირველი ვარიანტები (ტოფუს გარეშე) ცნობილია როგორც კულაო (*kulao*) ან კილავინ ნა ტაინგა ბაბოი (*kilawin na tainga ng baboy'').

## ინგრედიენტები 
რეცეპტის ვარიაცია ტოფუთი:
* ღორის ყურები
* ღორის მუცელი 
* ტოფუ (ძალიან მაგარი ტექსტურის)
* 1 სუფრის კოვზი წითელი წიწაკა
* ერთი მთლიანი ხახვი
* 3 დაჭრილი ტაილანდური წიწაკა
* 2 ღერო მწვანე ხახვი, დაჭრილი სიგრძეზე
* 5 ჭიქა წყალი
* 2 სუფრის კოვზი ზეთი

## სქოლიო
კატეგორია:აპეტაიზერები
კატეგორია:კერძები
კატეგორია:ფილიპინური სამზარეულო
კატეგორია:კერძები ძირითადი ინგრედიენტებით
კატეგორია:კულინარია
კატეგორია:საკვები
კატეგორია:აზიური სამზარეულო
ფირფიტა (მიკოლოგია)

[მინი|250პქ|*[Lactarius subdulcis*-ის ნაყოფსხეული გამოირჩევა შეზრდილი ფირფიტებით, რომელიც ლატექსს გამოყოფს]]
**ფირფიტა**, **ლამელა**, ან **სოკოს ფირფიტა** —  სოკოს ქუდის ქვეშ არსებული თხელი, ფურცლისებრი სტრუქტურა, რომლითაც სოკო სპორებს ავრცელებს. ფირფიტების ნიშნები მნიშვნელოვანია სახეობების იდენტიფიკაციისთვის. ფირფიტების ფეხთან მიმაგრება კლასიფიცირდება მათი ფორმის მიხედვით. აგრეთვე, მნიშვნელოვან მახასიათებლებად შეიძლება ჩაითვალოს ფერი, სიმჭიდროვე და ფირფიტების ფორმა. გარდა ამისა, ფირფიტებს შეიძლება ჰქონდეს გამორჩეული მიკროსკოპული ან მაკროსკოპული თავისებურებები. მაგალითად, რძიანა სოკოები, ჩვეულებრივ, ფირფიტებიდან ლატექსს გამოყოფენ.

თავდაპირველად მიიჩნეოდა, რომ ყველა ფირფიტების მქონე სოკო მიეკუთვნებოდა ფირფიტოვანთა () რიგს, თუმცა სოკოების უფრო დეტალური შესწავლისას გაირკვა, რომ ზოგიერთი ფირფიტებიანი სახეობა ამ რიგს არ მიეკუთვნება. დღეს ეს შემთხვევა, კონვერგენტული ევოლუციის სახელითაა ცნობილი (ანუ, ფირფიტოვანი სტრუქტურები დამოუკიდებლად განვითარდნენ)

მიქლიოსა და კრატერელუსის ორი მონათესავე გვარის წარმომადგენლებს გააჩნიათ ნაოჭიანი ჰიმენოფორი — რუდიმენტული ფირფიტისმაგვარი სტრუქტურები, რომლებსაც ხანდახან „ცრუ ფირფიტებს“ უწოდებენ. ისინი განსხვავდებიან „ნამდვილი ფირფიტებისგან“, რადგანაც ჰიმენიუმის სტრუქტურა უწყვეტად გრძელდება ფირფიტების კიდეზე, ამიტომ ისინი სხვა არაფერია, თუ არა ნაკეცები, ნაოჭები ან ძარღვები. ძარღვასოკოების გვარსაც აქვს ცრუ ფირფიტები. ეს პრიმიტიული ლამელები გვაჩვენებენ, თუ როგორ ვითარდებოდნენ ნამდვილი ფირფიტები ევოლუციურად.

image:Adnate_gills_icon2.svg|შეზრდილი
image:Adnexed_gills_icon2.svg|ვიწროდშეზრდილი
image:Decurrent_gills_icon2.svg|დაღმავალი
image:Emarginate_gills_icon2.svg|შეზრდილი კბილით
image:Free_gills_icon2.svg|თავისუფალი
image:Seceding gills icon2.svg|ამოკვეთილად შეზრდილი
image:Sinuate gills icon2.svg|ტალღოვანი
image:Subdecurrent gills icon2.svg|ნახევრად დაღმავალი

## სქოლიო
კატეგორია:სოკოების მორფოლოგია
წვირმინდი

**წვირმინდი**, *წირმინდი* — მესტიის მუნიციპალიტეტის სოფლების ზედა წვირმინდისა და ქვედა წვირმინდის ძველი საერთო სახელწოდება.

## ლიტერატურა
კატეგორია:მესტიის მუნიციპალიტეტის ისტორიული სოფლები
წიფლავაკე

**წიფლავაკე** — ზესტაფონის მუნიციპალიტეტის სოფლების ზედა წიფლავაკისა და ქვედა წიფლავაკის ძველი საერთო სახელწოდება.

## ლიტერატურა
კატეგორია:ზესტაფონის მუნიციპალიტეტის ისტორიული სოფლები
ნიკოლოზ თუშაბრამიშვილი

**ნიკოლოზ (ნიკა) დავითის ძე თუშაბრამიშვილი** (დ. 9 იანვარი, 1958, თბილისი, — გ. 15 ნოემბერი, 2025) — ქართველი არქეოლოგი, ისტორიის მეცნიერებათა დოქტორი (1994).
## ბიოგრაფია 
დაიბადა არქეოლოგ დავით თუშაბრამიშვილის ოჯახში. დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი (1979), თბილისის სახელმწიფო უნივერსიტეტის ასპირანტურა (ისტორიის ფაკულტეტი, არქეოლოგია — ძველიქვის ხანა; 1984). 1979–1981 წლებში მუშაობდა საქართველოს სსრ ძეგლთა დაცვის მთავარ სამმართველოს არქეოლოგიის განყოფილებაში, 1983–2005 წლებში — უფროს მეცნიერ-თანამშრომელად თბილისის სახელმწიფო უნივერსიტეტის არქეოლოგიის და კულტურის ისტორიის კათედრებზე, 1988–1992 და 2003–2004 წლებში — არქეოლოგიური კვლევის ცენტრში, 1992–2018 წლებში — საქართველოს სახელმწიფო მუზეუმში (2005 წლიდან — საქართველოს ეროვნული მუზეუმი), 2019 წლიდან — ასოცირებულ მეცნიერ-თანამშრომელად საქართველოს ეროვნული მუზეუმში. 

2009 წლიდან იყო ილიას სახელმწიფო უნივერსიტეტის სრული პროფესორი. სხვადასხვა დროს იყო კომპანია BP-ის ექსპერტ-კონსულტანტი, საქართველოს კულტურული მემკვიდრეობის დაცვის ეროვნული სააგენტოს არქეოლოგიური კომისიის, საქართველოს მეცნიერებათა აკადემიის პრეზიდიუმთან არსებული საქართველოს (კავკასიის) მოსახლეობის გენოფონდის შემსწავლელი კომისიის, რამდენიმე არქეოლოგიური პერიოდული გამოცემის სარედაქციო კომისიის წევრი. 

თუშაბრამიშვილმა დიდი როლი ითამაშა საქართველოში ქვის ხანის არქეოლოგიის ახალი ეტაპის შექმნაში. შეისწავლა 200-ზე მეტი არქეოლოგიური ძეგლი, მათ შორის, უნდოს კლდე, ბონდის მღვიმე, მარტვილის კანიონის არქეოლოგიური ზონა, ზიარის სადგომი. მნიშვნელოვანი წვლილი შეიტანა ჭიათურის არქეოლოგიური ტურიზმის განვითარებაში.

თუშაბრამიშვილი დაინტერესებული იყო ალპინიზმით. 1980–1984 წლებში იყო საქართველოს სსრ ალპინისტური ნაკრების წევრი, 1979–1992 წლებში — საბჭოთა კავშირის სამთო მაშველთა ჯგუფის წევრი. მიღებული ჰქონდა სპორტული ვერცხლის (1982) და ბრინჯაოს მედლები ალპინიზმში (1983–1984) სსრკ ჩემპიონატებში.

## რესურსები ინტერნეტში
კატეგორია:დაბადებული 9 იანვარი
კატეგორია:დაბადებული 1958
კატეგორია:გარდაცვლილი 15 ნოემბერი
კატეგორია:გარდაცვლილი 2025
კატეგორია:ქართველი არქეოლოგები
კატეგორია:ქართველი მთამსვლელები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ნიკოლოზ
ჰამდოგი

**ჰამდოგი** —ჰამბურგერისა და ჰოთ-დოგის კომბინაცია. ამ სახელწოდების კერძები ავსტრალიასა და ამერიკის შეერთებულ შტატებში გამოიგონეს.

## ავსტრალია
ავსტრალიელმა მარკ მიურეიმ 2004 წელს ჰამდოგის ერთი სახეობა მოიფიქრა. მისი ვერსია მოიცავს ორად გაჭრილ ძროხის კატლეტს, ორ კატლეტს შორის მოთავსებული ფრანკფურტერი, შემდეგ კი ზემოდან მოყრილი ყველით, მწნილით, სოუსებით, პომიდვრით, სალათის ფურცლით და ხახვით. მან 2009 წელს სპეციალური ფორმის ფუნთუშისთვის აშშ-ში დიზაინის პატენტი მიიღო.

## ამერიკის შეერთებული შტატები
ჰამდოგის კიდევ ერთი სახეობა 2005 წლის თებერვალში გამოიგონა ჩენდლერ გოფმა, დეკატურში (ჯორჯია) მდებარე ბარის მფლობელმა. ეს ვერსია შედგება ჰოთ-დოგისგან, რომელიც გახვეულია ნახევარ ფუნტ ჰამბურგერში ბეკონით.მან მისი გაყიდვა 2006 წელს ინდიანას შტატის ბაზრობაზე დაიწყო.

## სქოლიო
კატეგორია:სწრაფი კვება
კატეგორია:კერძები
კატეგორია:კერძები ძირითადი ინგრედიენტებით
კატეგორია:ხორცის კერძები
კატეგორია:სამზარეულო
კატეგორია:სამზარეულო კონტინენტის მიხედვით
კატეგორია:ავსტრალიური სამზარეულო
კატეგორია:ამერიკული სამზარეულო
ჭყეპი

**ჭყეპი** — ტყიბულის მუნიციპალიტეტის სოფლების ზედა ჭყეპისა და ქვედა ჭყეპის ძველი საერთო სახელწოდება.

## ლიტერატურა
კატეგორია:იმერეთის მხარის ისტორიული სოფლები
კოკა-კოლა ციტრა

**Coca-Cola Citra** — ლიმონისა და ლაიმის არომატის კოკა-კოლა, შექმნილი კოკა-კოლას კომპანიის მიერ. ის პირველად მექსიკაში 2005 წლის აპრილში გამოვიდა, როგორც ჩვეულებრივი, ასევე დიეტური ვერსიის სახით, სახელწოდებით Coca-Cola Citra Light. სასმელი მოგვიანებით, 2005-2006 წლებში, ახალ ზელანდიაში, შეზღუდული გამოშვებით გამოჩნდა. ის ასევე იყიდებოდა იაპონიაში 2006 წლის 29 მაისიდან, დაახლოებით ერთი წლის განმავლობაში. 

დიეტური ვერსია უფრო ხანგრძლივად იყო დიდ ბრიტანეთში, სადაც ის 2007 წლის თებერვალში გამოვიდა, როგორც დიეტური კოკა-კოლა ციტრუსის ცედრით,რომელიც შემდეგ  ჩანაცვლდა დიეტური კოკა-კოლა ლიმონითა. სასმელი ხელმისაწვდომი იყო 2018 წლის მაისამდე, როდესაც ისდიეტური კოკა-კოლა ეგზოტიკური მანგოთი შეიცვალა.

2023 წელს იორდანიაში ახალი Zero Sugar ვერსია, სახელწოდებით Coca-Cola Zero Calories Lemon-Lime, გამოვიდა.

## იხილეთ აგრეთვე
*კოკა-კოლა
## სქოლიო
კატეგორია:სასმელები
კატეგორია:კოკა-კოლა
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელები ციტრუსის მიხედვით
კატეგორია:სასმელები ძირითადი ინგრედიენტის მიხედვით
კატეგორია:სასმელების მწარმოებლები ქვეყნების მიხედვით
კატეგორია:გამაგრილებელი სასმელები
კოკა-კოლა ლაით სანგო

**კოკა-კოლა ლაით სანგო** — კოკა-კოლა ლაითი/დიეტური კოკა-კოლის წითელი ფორთოხლის არომატით ვერსია. ის ბელგიაში 2005 წელს, ხოლო საფრანგეთში 2006 წელს გამოვიდა. სასმელი ბელგიაში შემუშავდა - ეს იყო პირველი კოკა-კოლას არომატი, რომელიც  ატლანტაში მდებარე შტაბ-ბინის გარეთ შეიქმნა.

სახელი Sango მომდინარეობს ფრანგული სიტყვიდან sang („სისხლი“), რაც წითელი ფორთოხლის გემოს აღნიშნავს. სატესტო ბაზარზე გამოსვლის შემდეგ, პროდუქტის წარმოება შეწყდა. 2018 წლის დასაწყისში, Diet Coke-ის მასშტაბური ხელახალი გამოშვების დროს, Coca-Cola-მ აშშ-სა და კანადაში მსგავსი არომატი წარადგინა სახელწოდებით Diet Coke Zesty Blood Orange.

## რესურსები ინტერნეტში
* ინფორმაცია 

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელები ციტრუსის მიხედვით
კატეგორია:სასმელების მწარმოებლები ქვეყნების მიხედვით
რამონი (მთვარის კრატერი)

**კრატერი რამონი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ილან რამონის პატივსაცემად (დაამტკიცა საერთაშორისო ასტრონომიულმა კავშირმა 2006 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 17.23 კმ, სიღრმე — 2.75 კმ.

## სატელიტური კრატერები 
რამონის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-24
ამბასა

**ამბასა** — რძეზე დამზადებული გამაგრილებელი სასმელი, რომელსაც კოკა-კოლას კომპანია აწარმოებს. ის იაპონიაში 1982 წელს  და სამხრეთ კორეაში 1984 წელს გამოჩნდა. იაპონიაში ამ სასმელის ვარიანტები იყიდება, როგორიცაა არაგაზიანი ან ხილის (ნესვის და მარწყვის) არომატის მქონე ვერსიები. კორეული ვერსია შეიცავს წყალს, თხევად ფრუქტოზას, შაქარს, უცხიმო რძის ფხვნილს, ნახშირორჟანგს და ლიმონმჟავას.

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები ქვეყნების მიხედვით
კატეგორია:სასმელები ძირითადი ინგრედიენტის მიხედვით
კატეგორია:სასმელების მწარმოებელი კომპანიები
კატეგორია:სასმელების მწარმოებლები ქვეყნების მიხედვით
პოპი (სასმელი)

**პოპი** () — პრებიოტიკური სოდის სასმელის ამერიკული ბრენდი, რომელიც ცნობილია გაზიანი სასმელების ბაზარზე. გამოშვებულია 2018 წელს. გთავაზობთ შაქრის დაბალი შემცველობის არომატების მრავალფეროვნებას, თითოეული 30 კალორიით ან ნაკლებით. 2023 წლის მონაცემებით, კომპანიის გაყიდვებმა 100 მილიონ დოლარს გადააჭარბა, ხოლო გაზიანი სასმელები 120-ზე მეტ საცალო მაღაზიაში იყო ხელმისაწვდომი. 2025 წელს, პეპსიკომ გამოაცხადა ბრენდის შეძენის შესახებ. შეძენა დასრულდა 2025 წლის 19 მაისს.

## ისტორია 
„Poppi“ თავდაპირველად დააარსეს წყვილმა ალისონ და სტივენ ელსვორთებმა, როგორც Mother Beverage. წყვილი გამოჩნდა *Shark Tank*-ში Mother Beverage-ის სახელით 2018 წელს.
 
ალისონი ადრე ნავთობისა და გაზის ინდუსტრიაში მუშაობდა და თავდაპირველად ვაშლის ძმრის ბაზაზე დამზადებულ ჯანსაღ სასმელებს ადგილობრივ ფერმერთა ბაზარში ყიდდა. დაქორწინების შემდეგ, მან და მისმა ქმარმა გადაწყვიტეს, რომ ,,დედა სასმელი'' მშობლიურ ქალაქ ჰიუსტონში, ტეხასის შტატში დაეარსებინათ.
 

## არომატები 
 სუპერმარკეტში ორლანდოში, ფლორიდა]]
Poppi გთავაზობთ შაქრის დაბალი შემცველობის არომატების მრავალფეროვნებას, თითოეული 25 კალორიით ან ნაკლებით. ხელმისაწვდომი არომატები მოიცავს:

*კლასიკური კოლა
*რუტბირ
*საზამთრო
*ალუბლის ლაიმი
*ყურძენი
*ჟოლოს ვარდისფერი
*ჯინჯერის ლაიმი
*ლიმონის ლაიმი
*ველური კენკრა
*ფორთოხლის კრემი
*ალუბლის კოლა
*მარწყვის ლიმონი
*ფორთოხალი
*დოკ პოპი
*კრემ სოდა
*ალპური აფეთქება (ციტრუსი)
*შტოშის ფიზი (სეზონური)
*პანჩ პოპი (სეზონური)

2025 წლის ივნისში, Poppi-მ გამოაცხადა, რომ სასმელის სუსტი გემოს შესახებ საჩივრების შემდეგ, მათ ხელახლა შექმნეს რუთბირის არომატი.

## რესურსები ინტერნეტში
*ოფიციალური საიტი

## სქოლიო
კატეგორია:სასმელები
კატეგორია:გამაგრილებელი სასმელები
კატეგორია:ამერიკული გამაგრილებელი სასმელები
კატეგორია:სასმელები გემოს მიხედვით
კატეგორია:სასმელები ქვეყნების მიხედვით
კატეგორია:სასმელები კონტინენტების მიხედვით
კატეგორია:სასმელები ძირითადი ინგრედიენტის მიხედვით
კატეგორია:სასმელების მწარმოებლები ქვეყნების მიხედვით
ბიკლი (სასმელი)

**ბიკლი** — იაპონური იოგურტის ბაზაზე დამზადებული სასმელი. წარმოებულია იაპონური სასმელის Suntory-ს მიერ. მისი შეძენა შესაძლებელია აპარატებში 100-120 იენად, ასევე მაღაზიებსა და სუპერმარკეტებში. ის იყიდება პატარა შუშის ბოთლში, თუმცა 2007 წლიდან „დიდი ბიკლი“ ასევე ხელმისაწვდომია უფრო დიდი, 500 მლ პლასტმასის ბოთლში.

ბიკლი პოპულარული სასმელია როგორც იაპონელებში, ასევე იაპონიაში მცხოვრებ ემიგრანტებში, რომლებთანაც მან ერთგვარი კულტის სტატუსი მოიპოვა საინტერესო სახელწოდებისა და უნიკალური გემოს გამო.

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები ქვეყნების მიხედვით
კატეგორია:სასმელები ძირითადი ინგრედიენტის მიხედვით
კატეგორია:სასმელების მწარმოებლები ქვეყნების მიხედვით
კატეგორია:იაპონური სასმელები
Sparkle (სასმელი)

**Sparkle** — ლიმონის არომატის მქონე გამაგრილებელი სასმელი, რომელსაც აწარმოებს და ავრცელებს Cosmos Bottling Corporation ფილიპინების პროვინციული ბაზრებისთვის. RFM Corporation-მა თავისი გამაგრილებელი სასმელების განყოფილება Cosmos Bottling Corporation Coca-Cola Bottlers Philippines Inc.-ს 2001 წელს მიჰყიდა. ბრენდმა ,,კოკა-კოლას სასმელები ფილიპინებში'' 2022 წელს წარმოება შეწყვიტა და ჩაანაცვლა სამეფო ტრუ-ლიმონით
## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებლები ქვეყნების მიხედვით
კატეგორია:სასმელები ციტრუსის მიხედვით
რიტერი (მთვარის კრატერი)

**კრატერი რიტერი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა გერმანელი გეოგრაფის, კარლ რიტერის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ადრეიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 29,52 კმ, სიღრმე — 2 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
გეგია

საკუთარი სახელი **გეგია** შეიძლება აღნიშნავდეს ერთ-ერთს ჩამოთვლილთაგან:

* ივანე გეგია — პოეტი, პედაგოგი
* მერაბ გეგია — თეატრმცოდნე

კატეგორია:ქართული გვარები
ავიამოტორნაია (მოსკოვის მეტრო, ბოლშაია-კოლცევაია)

**ავიამოტორნაია** () — მოსკოვის მეტროპოლიტენის სადგური. მდებარეობს ბოლშაია-კოლცევაიას ხაზზე და შედგება 1 კუნძულოვანი ბაქნისაგან. სადგური გაიხსნა 2020 წლის 27 მარტს და თავდაპირველად იყო ნეკრასოვსკაიას ხაზის შემადგენლობაში, ხოლო 2023 წლის 20 თებრევლიდან ბოლშაია-კოლცევაიას ხაზის ნაწილია.

## რესურსები ინტერნეტში
*მოსკოვის მეტროპოლიტენის საიტი 

## სქოლიო
კატეგორია:მოსკოვის მეტროსადგურები
კატეგორია:ბოლშაია-კოლცევაიას ხაზი
საპროტესტო გამოსვლები საფრანგეთში (1968)

**საპროტესტო გამოსვლები საფრანგეთში (1968)** — 1968 წლის მაისში საფრანგეთში მომხდარი საპროტესტო გამოსვლები, რომელიც ნაწილი იყო 1960-იანი წლების კონტრკულტურული მოძრაობებისა. საპროტესტო მოძრაობაქვეყნის პოლიტიკურ, სოციალურ და კულტურულ განვითარებაში გარდამტეხ მოვლენად იქცა. სტუდენტური გამოსვლები ნანტერისა და სორბონის უნივერსიტეტებში დაიწყო და მალე ეროვნული მასშტაბის საყოველთაო გაფიცვაში გადაიზარდა, რომელშიც მილიონობით მუშა მონაწილეიბდა, რის შედეგადაც ქვეყნის ეკონომიკა ფაქტობრივად პარალიზებული გახდა. პროტესტების მიზანი განათლების სისტემის დემოკრატიზაცია, შრომითი პირობების გაუმჯობესა და საზოგადოების ტრადიციული იერარქიების გადახედვა იყო. კრიზისმა სერიოზულად შეარყია შარლ დე გოლის ხელისუფლება, რამაც საბოლოოდ ვადამდელი არჩევნები და რეფორმები გამოიწვია. 1968 წლის მაისის მოვლენები შემდგომში ფრანგული და გლობალური სოციალური მოძრაობების სიმბოლოდ იქცა, განსაკუთრებით ახალგაზრდული და მემარცხენე პროტესტის კონტექსტში.

## რესურსები ინტერნეტში
*1968: ძალაუფლება – წარმოსახვას ჟურნალი „არილი“
*68: სექსი და სოლიდარობა გადაცემა „ანარეკლები“, რადიო თავისუფლება

კატეგორია:პროტესტები ქვეყნების მიხედვით
კატეგორია:საფრანგეთის პოლიტიკური ისტორია
კატეგორია:1968 წელი პოლიტიკაში
დოლის კოშკი (ჩინური ბუდიზმი)

**დოლის კოშკი** — ჩინური ბუდისტური ტაძრების შემადგენელი მნიშვნელოვანი ნაგებობა. სამრეკლოსთან ერთად, კოშკი, ძირითადად, ოთხი ზეციური მეფის დარბაზის ორივე მხარესაა განთავსებული. ის, როგორც წესი, მარჯვენა მხარეს მდებარეობს, ხოლო სამრეკლო - მარცხენა მხარეს. ხშირად, ეს არის სამსართულიანი პავილიონი, რომელზეც დიდი დოლი დგას. დოლის კვრა გრანდიოზულ ხმას გამოსცემს. ბუდისტურ ტაძრებში დოლებზე რეკვის დროა დადგენილი, რათა ხალხიც გააღვიძოს და დრო ამცნოს.
[მინი|დოლის კოშკი [ლაოსი|ლაოსში]]
დოლის კოშკები გვხვდება ჩინეთსა და სინოსფეროს რეგიონის სხვა ქვეყნებში.

## იხილეთ აგრეთვე
* დოლის კოშკი (აზია)

## ლიტერატურა 
* 
* 
* 
* 

## სქოლიო
კატეგორია:ბუდისტური არქიტექტურა
კატეგორია:ბუდისტური ტაძრები
კატეგორია:კოშკები
კატეგორია:ჩინეთის დოლის კოშკები
დოლის კოშკი (აზია)

[მინი|დოლის კოშკი ვატ სი საკეტში, ბუდისტურ ტაძარში [ვიენტიანი|ვიენტიანში, ლაოსი]]
**დოლის კოშკი** () ან **კულოუ** — კოშკი ძველი აზიური ქალაქის ან სოფლის ცენტრში, ძირითადად ჩინეთში, სადაც განთავსებულია სასიგნალო დოლები. როგორც წესი, ახლოს ასევე იყო სამრეკლო.

ერთ დროს ისინი მთელ ჩინეთში, მათ შორის სოფლებშიც გვხვდებოდა, როგორც დასახლების სიმბოლური ცენტრის აღმნიშვნელი შენობები. ასევე გამოიყენებოდა ღამის დადგომის აღსანიშნავად და სამოქალაქო ცერემონიებსა და მნიშვნელოვან ღონისძიებებზე, მაგალითად, ჩინურ ახალ წელს, ხალხის შეკრების მიზნით.

რადგან დოლის კოშკი ხშირად ქალაქის სიმბოლურ ცენტრში მდებარეობს, ჩინეთის რამდენიმე ქალაქის ცენტრალური უბნები კოშკის („კულოუს“) სახელს ატარებს.

## იხილეთ აგრეთვე 
* დოლის კოშკი (ჩინური ბუდიზმი), დოლის კოშკის განსხვავებული ტიპი

### ინდივიდუალური დოლის კოშკები 
* კულოუ და ჭუნგლოუ (პეკინი) (პეკინის დოლის კოშკი და ზარის კოშკი)
* სიანის დოლის კოშკი
* ნანკინის დოლის კოშკი
* პიენძინგის დოლის კოშკი

## სქოლიო 
კატეგორია:ჩინეთის არქიტექტურა
კატეგორია:კოშკები
პეკინის დოლის კოშკი და სამრეკლო

მინი|დოლის კოშკის ხედი სამრეკლოდან
მინი|200x200პქ|სამრეკლო
მინი|დოლის კოშკის მთავარი დოლი. თავდაპირველი 25 დოლიდან ეს ერთადერთია შემორჩენილი.
პეკინის **დოლის კოშკი**, ანუ **კულოუ** (), მდებარეობს პეკინის ცენტრალური ღერძის ჩრდილოეთ ბოლოში, თიენმენის ქუჩის ჩრდილოეთით. თავდაპირველად მუსიკალური მიზნებისთვის აშენდა, მოგვიანებით კი შეიძინა დროის გამოცხადების ფუნქცია და ამჟამად ტურისტული ღირსშესანიშნაობაა.

პეკინის **სამრეკლო**, ანუ **ჭუნგლოუ** (), დოლის კოშკის უკან დგას. სამრეკლოსა და დოლის კოშკებიდან პეკინის ცენტრის პანორამული ხედები იშლება.

## ფუნქცია 
ძველ ჩინეთში ზარები და დოლები მუსიკალურ ინსტრუმენტებად გამოიყენებოდა. მოგვიანებით, მათ მთავრობა და თემები დროის გამოსაცხადებლად იყენებდნენ. სამრეკლოსა და დოლის კოშკები ჩინეთში იუანის, მინგის და ცინგის დინასტიების დროს ოფიციალური დროის აღრიცხვის მნიშვნელოვან ნაწილს წარმოადგენდა.

ზარებისა და დოლების კოშკები პეკინის ოფიციალურ საათად 1924 წლამდე ფუნქციონირებდა. იმავე წელს პეკინის გადატრიალების შედეგად აკრძალული ქალაქიდან ცინგის დინასტიის უკანასკნელი იმპერატორი პუ ი განდევნეს და დროის ოფიციალურად აღრიცხვისთვის დასავლური სტილის საათების გამოყენება დაიწყეს.
მინი|200x200პქ|გზიდან დანახული დოლის კოშკი
მინი|200x200პქ| წარმოდგენა დოლის კოშკში

## ისტორია 
პეკინის დოლის კოშკი 1272 წელს იუანის დინასტიის დროს აშენდა. იმ დროს ქალაქს ხანბალიკი ერქვა, კოშკს კი - მოწესრიგებული ადმინისტრაციის კოშკი ().

1980-იან წლებში, ხანგრძლივი სარემონტო სამუშაოების შემდეგ, ზარებისა და დოლების კოშკები ტურისტებისთვის გაიხსნა.

2008 წლის ზაფხულის ოლიმპიური თამაშების დროს, რომელიც პეკინში გაიმართა, დოლის კოშკში სამი ადამიანი დანით დაჭრეს, რის შედეგადაც ერთი ადამიანი დაიღუპა.

## არქიტექტურა 
დოლის კოშკი 47 მეტრის სიმაღლისაა, ორსართულიანია და ხისგან არის ნაშენი. შენობის ზედა სართულზე განთავსებული იყო ერთი მთავარი დოლი და 24 პატარა დოლი, რომელთაგან მხოლოდ მთავარი დოლია შემორჩენილი. მათ ნაცვლად ახალი დოლები დაამზადეს. ახლოს დგას სამრეკლო, 33 მეტრი სიმაღლის შენობა ნაცრისფერი კედლებითა და მწვანე მინის სახურავით.

## იხილეთ აგრეთვე
* აკრძალული ქალაქი

## რესურსები ინტერნეტში 
* Chinaguide.com: პეკინის დოლის კოშკი — *360-გრადუსიანი ვირტუალური ტური და ფოტოები* .
* Kinabaloo.com: The Drum and Bell Towers in Beijing — *30 მაღალი ხარისხის ფოტო*.

## სქოლიო 
კატეგორია:პეკინის შენობა-ნაგებობები
კატეგორია:ჩინეთის არქიტექტურა
კატეგორია:კოშკები
კატეგორია:ჩინეთის დოლის კოშკები
გაეროს უშიშროების საბჭოს რეზოლუცია 510

**გაეროს უშიშროების საბჭოს რეზოლუცია 510** მიღებულია 1982 წლის 15 ივნისს,რომელშიც აღნიშნული იყო გენერალური მდივნის მოხსენება, რომლის თანახმადაც, არსებული გარემოებების გამო, კვიპროსში გაეროს სამშვიდობო ძალების (UNFICYP) ყოფნა კვლავაც აუცილებელი იქნებოდა მშვიდობიანი მოგვარებისთვის. საბჭომ გამოთქვა სურვილი, რომ ყველა მხარეს მხარი დაეჭირა ათპუნქტიანი შეთანხმების თემებს შორის მოლაპარაკებების განახლების შესახებ და გენერალურ მდივანს სთხოვა, 1982 წლის 30 ნოემბრამდე კვლავ წარედგინა მოხსენება რეზოლუციის განხორციელების თვალყურის დევნების მიზნით.

საბჭომ კიდევ ერთხელ დაადასტურა თავისი წინა რეზოლუციები, მათ შორის 365-ე (1974) რეზოლუცია, გამოთქვა შეშფოთება სიტუაციის გამო, მოუწოდა ჩართულ მხარეებს მშვიდობის მისაღწევად ერთად ემუშავათ და კიდევ გააგრძელა კვიპროსში ძალების განლაგება, რომელიც შეიქმნა 186-ე (1964) რეზოლუციით, 1982 წლის 15 დეკემბრამდე.

## რესურსები ინტერნეტში
*[Text of the Resolution at undocs.org](https://undocs.org/S/RES/510(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ
კატეგორია:1982 წელი კვიპროსში
ნანკინის დოლის კოშკი

მინი|დოლის კოშკი
მინი|კანგსის სტელა
**ნანკინის დოლის კოშკი** () — ისტორიული შენობა-ნაგებობა, რომელიც მდებარეობს კულოუს მთაზე, ქალაქი ნანკინის ცენტრში, კულოუს რაიონში. პირველად აშენდა მინგის დინასტიის ხონგვუს მეფობის მე-15 წელს, 1382 წელს.

დოლის კოშკი, რომელიც დოლის კოშკის პარკის მნიშვნელოვან ნაწილს წარმოადგენს, 44 მეტრის სიგრძის, 22 მეტრის სიგანისა და 30 მეტრის სიმაღლისაა. მისი ფორმა ჩინური ტრადიციული ქალაქის კარიბჭეს წააგავს, ქვის კვადრატული საძირკვლის კვარცხლბეკით. კვარცხლბეკზე სამი თაღია: ერთი დიდი თაღი შუაში და ორი უფრო პატარა გვერდებზე. გვერდით კარიბჭეებში ოთხი ოთახია, რომლებსაც უძველესი დინასტიის დროს იმპერატორის დოლის მკვრელი ოფიცრები ასობით ჯარისკაცთან ერთად იცავდნენ. კვარცხლბეკზე დგას წითელი ორსართულიანი საგუშაგო კოშკი, რომელიც ხისა და აგურისგან არის ნაგები და რომელიც წმინდა ადგილი იყო ისეთი მნიშვნელოვანი ცერემონიების ჩასატარებლად, როგორიცაა ზუსტი დროის მითითება, საპატიო სტუმრების მიღება, მსხვერპლშეწირვა და სხვა.

## იხილეთ აგრეთვე 
* დოლის კოშკი (აზია)

## რესურსები ინტერნეტში 
* China-tour.cn: **ნანკინის დოლის კოშკი**

კატეგორია:ჩინეთის არქიტექტურა
კატეგორია:კოშკები
კატეგორია:ჩინეთის დოლის კოშკები
სიანის დოლის კოშკი

**სიანის დოლის კოშკი** () — ისტორიული შენობა-ნაგებობა, რომელიც მდებარეობს ქალაქი სიანის შუაგულში, შა'ანსის პროვინციის დედაქალაქში, ჩრდილო-დასავლეთ ჩინეთში. პეკინის დოლის კოშკისა და სამრეკლოს მსგავსად, ეს კოშკიც სიანის სამრეკლოსთან ერთად ქალაქის სიმბოლოა. აღიმართა 1380 წელს მინგის დინასტიის ადრეულ პერიოდში, ხონგვუს მმართველობისას. დგას ქალაქის ცენტრის თავზე. დოლის კოშკი სიანის უპირატესად მუსლიმებით დასახლებულ რაიონში მდებარეობს, რომელიც ცნობილია როგორც დოლის კოშკის მუსლიმური რაიონი.

კოშკმა სახელი შენობაში განთავსებული უზარმაზარი დოლის გამო მიიღო. სამრეკლოსგან განსხვავებით, სადაც ზარს გამთენიისას რეკავდნენ, დოლი მზის ჩასვლისას, დღის დასასრულის აღსანიშნავად ირეკებოდა.

კოშკის პირველ სართულზე მდებარეობს დარბაზი, რომელშიც ბევრი დიდი დოლი ჰკიდია. თითოეული მათგანი მორთულია თავისი შიდა ჩინური წარწერით, რაც იღბალს განასახიერებს. დოლების შთამბეჭდავი ნაკრები მხოლოდ გამოფენილია და ვიზიტორებს არ აქვთ უფლება, შეეხონ მათ. თუმცა, შესასვლელთან ახლოს არის დამატებითი დოლი, სადაც ვიზიტორებს შეუძლიათ მცირე საფასურის სანაცვლოდ ფოტოების გადაღება.

კოშკის შიგნით ასევე განთავსებულია დოლების მუზეუმი, სადაც გამოფენილია სხვადასხვა სახის დოლი, რომელთაგან ზოგიერთი ათასობით წლით არის დათარიღებული. ყოველდღიურად იმართება დოლების შოუ. კოშკის წვერიდან ქალაქის პანორამული ხედი იშლება.

## გალერეა 

ფაილი:The_Drum_Tower_of_Xi'an_2.JPG|ალტ=Drum Tower from east| დოლის კოშკი აღმოსავლეთიდან
ფაილი:Drum_Tower_Xi'an.jpg|ალტ=Drum Tower in night| დოლის კოშკი ღამით

## იხილეთ აგრეთვე 
* სიანის სამრეკლო
* სიანის გიგანტური გარეული ბატების პაგოდა 
* ნანკინის დოლის კოშკი, ასევე ხონგვუს ეპოქაში აშენებული კოშკი

## სქოლიო 
კატეგორია:ჩინეთის არქიტექტურა
კატეგორია:კოშკები
კატეგორია:ჩინეთის დოლის კოშკები
ზილარდი (მთვარის კრატერი)

**კრატერი ზილარდი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა ლეო ზილარდის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 127.22 კმ, სიღრმე — 2.93 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-06
All Falls Down (სიმღერა)

**All Falls Down** — ამერიკელი რეპერ კანიე უესტის სიმღერა. გამოვიდა მისი სადებიუტო სტუდიური ალბომიდან, The College Dropout (2004), როგორც მესამე სინგლი. სიმღერის ავტორი და პროდიუსერი თავად უესტია, რომელთან ერთად ასრულებს  ამერიკელი R&B და სოულ მომღერალი სილინა ჯონსონი. სიმღერა ჰიპ-ჰოპისა და ცნობიერი ჰიპ-ჰოპის ტრეკია და შეიცავს ლორინ ჰილის *„Mystery of Iniquity“*-ს ინტერპოლაციას მისი ცოცხალი ალბომიდან *MTV Unplugged No. 2.0*; ჰილი ასევე  მოხსენიებულია კომპოზიტორად. სიმღერა ჩაიწერა *Sony Music Studios*-ში ნიუ-იორკში, და *Larrabee Sound North*-ში ლოს-ანჯელესში, კალიფორნია.

2004 წლის 8 მარტს, ალბომის*, „The College Dropout“* გამოსვლიდან თითქმის ერთი თვის შემდეგ, გამოშვებული სინგლი *„All Falls Down“* (რომელსაც თან ახლდა სხვა ალბომის სიმღერა „Get 'Em High“) დიდი ბრიტანეთის სინგლების ჩარტში მეათე ადგილზე მოხვდა, ხოლო 11 მაისს აშშ-ის Billboard Hot 100-ში მეშვიდე ადგილზე გავიდა. ეს კანიეს პირველი სოლო ჰიტი იყო აშშ-ში, რომელიც ტოპ 10-ში შევიდა. სიმღერა ასევე მოხვდა ტოპ 10-ში კიდევ ექვს სხვა ჩარტში, სიმღერის ყველაზე მაღალი პოზიცია კი აშშ-ის *Hot Rap Tracks* ჩარტში მე-2 ადგილზე გავიდა, ამერიკელი რეპერი, ჯეი-კვონის „Tipsy“-ს შემდეგ. 

სიმღერა ნომინირებული იყო 47-ე გრემის დაჯილდოებაზე „საუკეთესო რეპ/სიმღერის კოლაბორაციის“ კატეგორიაში, 2004 წლის BET დაჯილდოებაზე „მაყურებლის არჩევანის“ კატეგორიაში და 2004 წლის MTV ვიდეო მუსიკის დაჯილდოებაზე სულ ოთხ ჯილდოზე იყო ნომინირებული. ამ უკანასკნელ დაჯილდოებაზე სიმღერის შესრულებაც შედგა, თუმცა ამ კატეგორიებში გამარჯვება ვერ მოიპოვა და სამში აშერის *„Yeah!“*-თან დამარცხდა. სიმღერის ორიგინალური ვერსია, რომელშიც ლორინ ჰილის ვოკალი „*Mystery of Iniquity*“-დან იყო აღებული, Netflix-ის დოკუმენტურ ფილმში „*Jeen-Yuhs: A Kanye Trilogy*“ გამოჩნდა.

## იხილეთ აგრეთვე
* The College Dropout 
## რესურსები ინტერნეტში
* 
## სქოლიო
კატეგორია:2004 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:2004 წლის სინგლები
კატეგორია:ჰიპ-ჰოპი
დიდი რიფტის ველი

მინი|მარცხნივ|ტბა ჩამო
**ეთიოპიის დიდი რიფტის ველი**—
ეთიოპიის დიდი რიფტის ველი(ეთიოპიის მთავარი რიფტი) აღმოსავლეთ აფრიკის რიფტის შტოა, რომელიც გადის ეთიოპიას და სამხრეთ-დასავლეთის მიმართულებით ვრცელდება აფარის სამმაგი შეერთების წერტილიდან. წარსულში  განიხილავდნენ, როგორც "დიდი რიფტის ველის" ნაწილს, რომელიც მოზამბიკიდან სირიამდე ვრცელდებოდა. განსაკუთრებით ცნობილია ლანდშაფტითა და მრავალფეროვანი ველური ბუნებით. რიფტის ველს მნიშვნელოვანი ადგილი უკავია ადამიანის რევოლუციის სფეროში. აღიარებულია, როგორც მნიშვნელოვანი არეალი ადამიანის განვითარების ეტაპების შესასწავლად, რადგან ამ საზღვრებში აღმოჩენილია უმნიშვნელოვანესი ნამარხები.
### აღწერა
დიდი რიფტის ველი მდებარეობს ეთიოპიის პლატოსა და სომალის პლატოს შორის. რიფტი ჩამოყალიბდა მაშინ, როდესაც ნუბიისა და სომალის ლითონურმა ფილებმა დაიწყეს გამოყოფა მიოცენის 
პერიოდში, აღმოსავლეთ აფრიკის რიფტის სისტემის გასწვრივ. რიფტის ჩამოყალიბება თავიდანვე ასინქრონული იყო,დეფორმაცია დაიწყო დაახლოებით 18 მილიონი წლის წინ სამხრეთ ბოლოში, დაახლოებით 11 მილიონი წლის წინ აფარის სამკუთხედის მახლობლად და სავარაუდოდ 6-8 მილიონი წლის წინ ცენტრალურ სექტორში. რიფტი ვრცელდება აღმოსავლეთ-სამხრეთ-აღმოსავლეთ-დასავლეთ-ჩრდილო-დასავლეთის მიმართულებით დაახლოებით 5-7 მილიმეტრით წელიწადში.

ეთიოპიის რიფტის ველის სიგანე დაახლოებით 80 კილომეტრია და ორივე მხარეს შემოსაზღვრულია დიდი, უწყვეტი რღვევებით, ნაპრალებით, რომლებიც წარმოქმნიან მთავარ ტექტონიკურ ნამტვრევებს, რომლებიც რიფტის იატაკს გამოყოფს გარშემო მდებარე პლატოებისგან. ამჟამად ითვლება, რომ რღვევები არააქტიურია ჩრდილოეთ რიფტის ველის დასრულების მიდამოში, ხოლო სამხრეთით ისინი კვლავ ტექტონიკურად და სეისმურად აქტიურები არიან. რიფტის იატაკი დაკვეთილია უფრო მცირე ზომის, მარჯვნივ გადაადგილებული, რიგ-რიგად განლაგებული კვარტერული რიფტის აუზებით. აუზები დაახლოებით 20 კილომეტრის სიგანისა და 60 კილომეტრის სიგრძისაა. ვარაუდობენ,რომ რიფტის ჩრდილოეთ ნაწილის ველის გაფართოება მეტწილად ხდება ამ დარღვეული და მაგმატურად აქტიური 
სეგმენტების გასწვრივ. 

## ეთიოპიის რიფტის ველის ტბები
### ცენტრალური ტბები
მინი|მარცხნივ|ეთიოპიის ცენტრალური ტბები
ეთიოპიის რიფტის ველის ტბები აფრიკის ტბების უკიდურეს ჩრდილოეთშია.იკავებენ რიფტის ველის იატაკს ორ მაღლობს შორის. უმრავლესობა ტუტოვანია. მიუხედავად იმისა, რომ ეთიოპიის რიფტის ველის ტბები მნიშვნელოვან გავლენას ახდენს ეთიოპიის ეკონომიკაზე და აუცილებელია ადგილობრივი მოსახლეობის გადარჩენისთვის, ამ ტბების ინტენსიური და ექსტენსიური ლიმნოლოგიური კვლევები ბოლო დრომდე არ ჩატარებულა.

### ძირითადი ტბებია:
*ტბა აბაია (1,162 კმ², სიმაღლე 1,285 მ) - ეთიოპიის რიფტის ველის უდიდესი ტბა
*ტბა ჩამო (551 კმ², სიმაღლე 1,235 მ)
*ტბა ზვაი (485 კმ², სიმაღლე 1,636 მ)
*ტბა შალა (329 კმ², სიმაღლე 1,558 მ) - ეთიოპიის რიფტის ველის ყველაზე ღრმა ტბა
*ტბა კოკა (250 კმ², სიმაღლე 1,590 მ)
*ტბა ლანგანო (230 კმ², სიმაღლე 1,585 მ)
*ტბა აბიჯატა (205 კმ², სიმაღლე 1,573 მ)
*ტბა ავასა (129 კმ², სიმაღლე 1,708 მ)

## სქოლიო
კატეგორია:ეთიოპიის გეოგრაფია
კატეგორია:აფრიკის ბუნება
კატეგორია:აფრიკის ტბები
კატეგორია:აფრიკის გეოგრაფია რეგიონის მიხედვით
შარლ პეგი

**შარლ პეგი** ('''') (დ. 1873 — გ. 1914) — ფრანგი პოეტი და ფილოსოფოსი. დაიბადა ორლეანში. მისი რწმენა აერთიანებდა ქრისტიანობას, სოციალიზმსა და პატრიოტიზმს. ქრისტიანობა მიიღო 1908 წლიდან და მას შემდეგ რელიგია მნიშვნელოვან გავლენას ახდენდა მის ნაშრომებზე.

## რესურსები ინტერნეტში
## სქოლიო
კატეგორია:ფრანგი მამაკაცი პოეტები
კატეგორია:რომის კათოლიკური ეკლესიის მიმდევრები
თმა (ფილმი)

„**თმა**“ () — რეჟისორ მილოშ ფორმანის მხატვრული მუსიკალური ანტიმილიტარისტლი ფილმი. ეფუძნება 1968 წელს ბროდვეიზე დადგმულ გოლდ მაკდერმოტის მიუზიკლს. ფილმში ასახულია გრძელი თმის, თავისუფალი სექსის, უკლასო საზოგადოების, პაციფიზმის იდეები. ფილმის გმირები თავისუფლად იცვლიან და უთმობენ ერთმანეთს საყვარლებს, თავისუფლად მოიხმარენ ნარკოტიკს. ფილმი სრულდება პროტესტანტი ახალგაზრდების დიდი დემონსტრაციით. ფილმის ქორეოგრაფი იყო ბროდვეის ცნობილი ბალეტმაისტერი ტვაილა ტარპი. წარდგენილი იყო ორ ოქროს გლობუსზე.

## რესურსები ინტერნეტში 
* 
* 
* 
* 
* 
* 

## სქოლიო
კატეგორია:ამერიკული მუსიკალური ფილმები
კატეგორია:1979 წლის ფილმები
კატეგორია:ინგლისურენოვანი ფილმები
კატეგორია:მილოშ ფორმანის ფილმები
კატეგორია:ანტიმილიტარისტული ფილმები
კატეგორია:მიუზიკლებზე დაფუძნებული ფილმები